ที่ประชุม ครม.มีมติเห็นชอบในการขอขยายระยะเวลาในการดำเนินการมาตรการฟรีค่าธรรมเนียม Visa on arrival หรือ วีซ่า  ณ ด่านตรวจคนเข้าเมืองตั้งแต่กลางเดือนมกราคมไปจนสิ้นสุดเดือนเมษายน 2562
รัฐมนตรีว่าการกระทรวงการท่องเที่ยวและกีฬา ระบุ ที่ประชุม ครม.มีมติเห็นชอบในการขอขยายระยะเวลาในการดำเนินการมาตรการฟรีค่าธรรมเนียม. Visa on arrival หรือ วีซ่า  ณ ด่านตรวจคนเข้าเมืองตั้งแต่กลางเดือนมกราคมไปจนสิ้นสุดเดือนเมษายน 2562 เนื่องจากในช่วง 2 เดือนที่ผ่านมา พบแทบทุกตลาดที่เข้ามาใช้ VOA  มีอัตราการขยายตัวถึง 100% ขึ้นไปในทุกตลาด         นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา กล่าวภายหลังการประชุมคณะรัฐมนตรีเสร็จสิ้นแล้วว่า ที่ประชุม ครม.มีมติเห็นชอบตามข้อเสนอของสำนักงานตำรวจตรวจคนเข้าเมือง หรือ ตม. ผ่านทางสำนักงานตำรวจแห่งชาติ ในการขอขยายระยะเวลาในการดำเนินการมาตรการฟรีค่าธรรมเนียม Visa on arrival หรือ วีซ่า  ณ ด่านตรวจคนเข้าเมือง ในการเข้าประเทศไทยโดยยกเว้นค่าธรรมเนียม 2,000 บาทให้กับนักท่องเที่ยวต่อเนื่อง ตั้งแต่กลางเดือนมกราคมไปจนสิ้นสุดเดือนเมษายน 2562  ซึ่งจะช่วยทำให้นักท่องเที่ยวกลุ่มประเภทเช่าเหมาลำได้ประโยชน์  ซึ่งในช่วง 2 เดือนที่ผ่านมา พบว่า แทบทุกตลาดที่เข้ามาใช้ VOA  มีอัตราการขยายตัวถึง100% ขึ้นไปในทุกตลาด ซึ่งในปีนี้ จำเป็นจะต้องใช้รายได้จากอุตสาหกรรมท่องเที่ยวเข้ามาสนับสนุนตัวเลขเศรษฐกิจของประเทศ เพราะประเทศกำลังต้องเตรียมเผชิญกับความผันผวนสูงของเศรษฐกิจโลก  ซึ่งมีความเกี่ยวข้องกับเศรษฐกิจไทย     รัฐมนตรีว่าการกระทรวงการท่องเที่ยวและกีฬา ยังกล่าวถึงกรณีที่ในพื้นที่ภาคใต้ที่ได้รับผลกระทบจากพายุ ปาบึก ว่า ขณะนี้เจ้าหน้าที่อยู่ระหว่างการสำรวจความเสียหาย  ซึ่งเป็นพื้นที่ที่อยู่อาศัยของชาวประมงชายฝั่ง ที่ได้รับความเสียหาย โดยนายกฯ ได้สั่งการให้เจ้าหน้าที่ให้ความช่วยเหลืออย่างเร่งด่วนและต้องทำให้เกิดความยั่งยืนมากขึ้น รวมถึงพื้นที่ท่องเที่ยวชุมชน ก็ต้องเร่งร่วมมือกันในการช่วยกันทำให้ระบบการฟื้นฟูสิ่งแวดล้อมให้กลับเข้าสู่ภาวะปกติโดยเร็ว และทำให้กระบวนการรวมตัวของประชาชนในพื้นที่ที่ทำเรื่องการท่องเที่ยวชัมชนสามารถกลับมารรวมกันได้ดีขึ้น